CELEX: 62020TN0134
Language: da
Date: 2020-02-27 00:00:00
Title: Sag T-134/20: Sag anlagt den 27. februar 2020 — Huhtamaki mod Kommissionen

11.5.2020   
            
            
               DA
            
            
               Den Europæiske Unions Tidende
            
            
               C 161/47
            
         
      Sag anlagt den 27. februar 2020 — Huhtamaki mod Kommissionen
      (Sag T-134/20)
      (2020/C 161/59)
      Processprog: engelsk
      
         Parter
      
      
         Sagsøger: Huhtamaki Sàrl (Senningerberg, Luxembourg) (ved advokaterne M. Struys og F. Pili)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Kommissionens afgørelse af 18. december 2019 truffet i henhold til artikel 4 i gennemførelsesbestemmelserne til forordning (EF) nr. 1049/2001 (1), hvorved der blev givet afslag på sagsøgerens genfremsatte begæring af 13. november 2019 om aktindsigt i henhold til denne forordning, annulleres.
               
            
                  —
               
               
                  Kommissionen pålægges at give sagsøgeren aktindsigt i de ikke-fortrolige udgaver af det dokument med navnene på de begunstigede af skatteafgørelser, som Luxembourg fremsendte den 22. december 2014 som svar på Kommissionens skrivelse af 19. juni 2013, hvortil der henvises i punkt 4 i Kommissionens afgørelse af 7. marts 2019 om indledning af en formel undersøgelsesprocedure i statsstøttesag SA.50400 (2019/NN-2) — Luxembourg — Mulig statsstøtte, og de skatteafgørelser truffet af skatteforvaltningen i Luxembourg, som Kommissionen har henvist til i punkt 4 og 7 i ovennævnte afgørelse af 7. marts 2019.
               
            
                  —
               
               
                  Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat tre anbringender.
      
                  1.
               
               
                  Første anbringende om, at Kommissionen begik en retlig fejl ved at antage, at den generelle formodning for afslag på aktindsigt, som er fastsat i retspraksis, gælder for sagsøgerens begæring om aktindsigt i de ønskede dokumenter.
               
            
                  2.
               
               
                  Andet anbringende om, at det forhold, at der — såfremt det antages, at formodningen for afslag på aktindsigt gælder i den foreliggende sag (hvilket ikke er tilfældet) — ikke kan påføres de interesser, som beskyttes ved artikel 4, stk. 2, første og tredje led, i forordning nr. 1049/2001, nogen skade, afkræfter anvendelsen af denne formodning (det andet anbringendes første led). Sagsøgeren gør desuden gældende, at anvendelsen af denne formodning under alle omstændigheder vil blive tilbagevist, eftersom der er mere tungtvejende offentlige interesser, der begrunder udbredelsen af de ønskede dokumenter (det andet anbringendes andet led).
               
            
                  3.
               
               
                  Tredje anbringende om, at Kommissionen har tilsidesat begrundelseskravene i artikel 296 TEUF og sagsøgerens ret til god forvaltning i henhold til artikel 41 i Den Europæiske Unions charter om grundlæggende rettigheder.
               
            
         (1)  Europa-Parlamentets og Rådets forordning (EF) nr. 1049/2001 af 30.5.2001 om aktindsigt i Europa-Parlamentets, Rådets og Kommissionens dokumenter (EFT 2001, L 145, s. 43).